
Narva Linnavolikogu 28.09.2006.a. määrusega nr 42 kinnitatud „Narva linna arengudokumentide menetlemise korra“ muutmine

Käesolev määrus võetakse vastu kohaliku omavalitsuse korralduse seaduse § 6 lõike 3 punkti 2 ning § 37 lõike 4 ja lõike 6 alusel, planeerimisseaduse § 8 alusel, haldusmenetluse seaduse § 64 lõike 1 alusel.
Linnavolikogu  m ä ä r a b:

1. Muuta Narva Linnavolikogu 28.09.2006.a. määruse nr 42 “Narva linna arengudokumentide menetlemise korda”:

1) §3 lõiget 1, 3, 4 ja 5 asendades sõna „programm-tegevuskavaline“ sõnaga „tegevuskavaline“;
2) § 8 lõiget 1 ja sõnastada see järgmiselt:
„Narva üldplaneering on seadusele ja linna õigusaktidega sätestatud tingimustele vastav strateegiline arengudokument, mille eesmärk on linna ruumilise arengu põhimõtete kujundamine ning maa- ja veealadele üldiste kasutamis- ja ehitustingimuste määramine, st aluste ettevalmistamine detailplaneeringute koostamiseks.“;
3) § 8 lõiget 2 ja sõnastada see järgmiselt:
„Üldplaneering koostatakse kogu linna territooriumi või selle osade kohta. Üldplaneeringu võib koostada huvitatud kohalike omavalitsuse omavahelisel kokkuleppel linna ja linnaga piirnevate valdade territooriumite osade kohta, samuti teemaplaneeringuna kehtiva üldplaneeringu täpsustamiseks ja täiendamiseks.“;
4) § 9 lõiget 2 ja sõnastada see järgmiselt:
„Üldplaneeringu koostamise korraldab ja korraldamise eest vastutab Narva Linnavalitsuse Arhitektuuri- ja Linnaplaneerimise Amet.“;
5) § 9 lõiget 3 ja sõnastada see järgmiselt:
„Üldplaneering, linna arengukava ning valdkonnapõhised arengukavad peavad olema omavahel seotud ning ei tohi olla vastuolus.“;
6) § 9 lõiget 4 ja sõnastada see järgmiselt:
„Üldplaneeringu koostamine, vastuvõtmine, avalikustamine, kehtestamine ja muutmine toimub planeerimisseaduses ja Narva linna ehitusmääruses sätestatud korras.“;

7) § 10 täiendades lõikega: ”(2) Eelarvestrateegia koostatakse linna arengukava osana.”;
8) § 10  lõiget 2 ja sõnastada see järgmiselt:

”(3) Eelarvestrateegia peab hõlmama vähemalt nelja eelseisvat eelarveaastat.”;
9) § 11 täiendades lõikega: ”(1) Narva eelarvestrateegia koostamise ja muutmise eest vastutab Narva Linnavalitsuse Rahandusamet.”;
10) § 12 lõiget 2 ja sõnastada see järgmiselt:

”(2) Kehtiv Narva linna arengukava peab mis tahes eelarveaastal hõlmama vähemalt nelja eelseisvat eelarveaastat.”;
11) § 12 lõiget 3 ja sõnastada see järgmiselt:

”(3) Kui Narva linnal on pikemaajalisi kohustusi või neid kavandatakse pikemaks perioodiks, tuleb arengukavas esitada andmed arengukava kehtivusaega ületavate kohustuste kohta.”;
12) § 14 lõiget 2 ja sõnastada see järgmiselt:

”(2) Teade Narva linna arengukava või selle muutmise eelnõu avalikustamise kohta avaldatakse Narva linna veebilehel.”;
13) § 16 lõiget 3 ja sõnastada see järgmiselt:

”(3) Kehtiv Narva valdkonnapõhine arengukava hõlmab vähemalt nelja eelseisvat eelarveaastat. Sõltuvalt valdkondlikust spetsiifikast ja lähtudes kohustuslikku valdkonnapõhist arengukava reguleerivast seadusest võib Narva linna valdkonnapõhine arengudokument hõlmata ka pikemat perioodi.”;
14) § 20 lõiget 2 ja sõnastada see järgmiselt:

”(2) Kehtiv Narva hallatava asutuse arengukava peab hõlmama vähemalt nelja eelseisvat eelarveaastat, kui riigi ja Narva õigusaktidest ei tulene teisiti.”;
15) § 21 lõiget 1 ja sõnastada see järgmiselt:

”(1) Narva hallatava asutuse arengukava koostamine algatatakse hallatava asutuse juhi poolt ning toimub vastava ametiasutuse juhi kinnitatud lähteülesande alusel, kui riigi ja Narva õigusaktidest ei tulene teisti.”;
16) § 21 lõiget 4 ja sõnastada see järgmiselt:

”(4) Narva hallatava asutuse arengukava kinnitab Narva Linnavalitsus, kui riigi ja Narva õigusaktidest ei tulene teisti.”;
17) § 25 lõiget 1 punkti 4 ja sõnastada see järgmiselt:

”4) tegevuskava vähemalt neljaks järgnevaks aastaks koos loendiga ülesannetest ja tegevustest, mida on vaja täita püstitatud eesmärkide saavutamiseks;”.
2. Määrus jõustub seadusega sätestatud korras.

